СПОРАЗУМЕНИЕ

за прекратяване - по взаимно съгласие на Договор № 14/03.06.2025 г. , удължен с Анекс № 1/03.10.2025 г. с предмет: „Товарене, подвоз и разтоварване на прогнозни количества технологична дървесина и дърва за огрев от временни складове на обекти за сеч № 2303 до тир станция, находящи се на територията на ТП „ДГС Бургас 


Днес, 05.01.2026 г., в град Бургас, на основание чл. 20 ”а” от Закона за задълженията и договорите, Раздел VI т. 6.2 от  Договор  № 14/03.06.2025 г. между:

1. „ДЪРЖАВНО ГОРСКО СТОПАНСТВО БУРГАС“ ТП на „ЮИДП“ ДП Сливен, ЕИК: 2016176540031, със седалище и адрес на управление: гр. Бургас - 8000, ул. „Цар Иван Шишман“ №8, ет. 2, представлявано от инж. Кирил Петков – Директор и Красимира Златинова – гл. счетоводител, наричано за краткост ВЪЗЛОЖИТЕЛ, от една страна,
и
0. „СИБ ГРУП" ЕООД, ЕИК 201156762, със седалище и адрес на управление: гр. Средец, общ. Средец, п.к. 8300, ул. „Преображенска“ №14, представлявано от Светослав Бързев, наричано за краткост ИЗПЪЛНИТЕЛ, от друга страна,
се сключи настоящото споразумение, както следва:
Чл. 1. Страните, по взаимно съгласие, прекратяват, считано от 05.01.2026 год.,  Договор № 14/03.06.2025 г. с предмет: „Товарене, подвоз и разтоварване на прогнозни количества технологична дървесина и дърва за огрев от временни складове на обекти за сеч № 2303 до тир станция, находящи се на територията на ТП „ДГС Бургас“, удължен с Анекс № 1/03.10.2025 г..
Чл. 2. Договорът се прекратява поради отпадане на необходимостта от изпълнението му, предвид обстоятелството, че количествата технологична дървесина и дърва за огрев от временни складове на обект за сеч № 2303, представляваща обект на товарене, подвоз и разтоварване на съгласно Договор  № 14/03.06.2025 г.,  е изцяло продадена.
Чл. 3. Страните декларират, че към момента на прекратяването нямат неуредени финансови отношения по повод изпълнението на договора. Във връзка с прекратяването страните не си дължат неустойки, обезщетения, лихви или други санкции.
Чл. 4. (1) Възложителят се задължава в срок до 10 работни дни от подписване на настоящото споразумение да възстанови на Изпълнителя внесената гаранция за изпълнение в размер на 186.00 (сто осемдесет и шест) лева/95.10 (деветдесет и пет евро и десет цента) евро.
(2) Сумата по предходната алинея ще бъде преведена по банковата сметка на Изпълнителя.
Чл. 5. С подписването на настоящото споразумение страните заявяват, че нямат и няма да имат в бъдеще никакви претенции една към друга, произтичащи от или свързани с прекратения Договор № 14/03.06.2025 г., удължен с Анекс № 1/03.10.2025 г..
Настоящото споразумение се състави и подписа в два еднообразни екземпляра – по един за всяка от страните.
ВЪЗЛОЖИТЕЛ :  ………..п*…………..             ИЗПЪЛНИТЕЛ:  …………п*……………
             /инж. Кирил Петков/			               /Светослав Бързев/
                    Директор ТП „ДГС Бургас”                           Управител на  „СИБ ГРУП” ЕООД                                          

ГЛ.СЧЕТОВОДИТЕЛ: ………п*……...……….				
                                    /Красимира Златинова/

*НАЛИЦЕ Е  ПОЛОЖЕН ПОДПИС
       ЗАЛИЧЕН НА ОСН. ЧЛ. 4, Т. 1 ОТ РЕГЛАМЕНТ ЕС 2016/67
